ຄາວຕີ້ຊາຄຮາເມັນໂຕ

ການລົງທະບຽນເພື່ອເລືອກຕັ້ງ ແລະການເລືອກຕັ້ງ



ແຜນການຈັດການບໍລິຫານການເລືອກຕັ້ງ

ອັບເດດກ່ຽວກັບໂຄວິດ-19

ຄາວຕີ້ຊາຄຮາເມັນໂຕ

ການລົງທະບຽນເພື່ອເລືອກຕັ້ງ ແລະການເລືອກຕັ້ງ

**7000 65th Street, Suite A**

**Sacramento, CA 95823**

**(800) 762-8019**

[**voterinfo@saccounty.net**](mailto:voterinfo@saccounty.net)

[**www.elections.saccounty.net**](http://www.elections.saccounty.net)

ສາລະບານ

[I. ສູນເລືອກຕັ້ງ 4](#_Toc49324613)

[A. ບໍລິການຕ່າງໆ 4](#_Toc49324614)

[B. ມີອຸປະກອນປ້ອງກັນສ່ວນບຸກຄົນ ຫຼື PPE ໃຫ້ທີ່ສູນເລືອກຕັ້ງທຸກແຫ່ງເພື່ອແຈກໃຫ້ເຈົ້າໜ້າທີ່ເລືອກຕັ້ງ, ຜູ້ມີສິດລົງຄະແນນສຽງ ແລະຜູ້ສັງເກດການ. 5](#_Toc49324615)

[o ຖົງໃສ່ບັດເລືອກຕັ້ງ 6](#_Toc49324616)

[C. ແຜນຜັງແລະການຈັດຕັ້ງ: 6](#_Toc49324617)

[o ສູນເລືອກຕັ້ງທີ່ບໍ່ມີແນວກັ້ນປະເພດຫ້ອຍລົງມາ 7](#_Toc49324618)

[ ສູນເລືອກຕັ້ງແຕ່ລະແຫ່ງຈະມີແຜນພາບຂອງການຈັດຕັ້ງ 7](#_Toc49324619)

[D. ປ້າຍ 7](#_Toc49324620)

[E. ການປ່ຽນແປງສະຖານທີ່/ຂັ້້ນຕອນການປິດ. 8](#_Toc49324621)

[F. ສູນເລືອກຕັ້ງ/ການນຳສົ່ງ 8](#_Toc49324622)

[II. ເຈົ້າໜ້າທີ່ເລືອກຕັ້ງ (ຜູ້ເຮັດວຽກທີ່ສະຖານທີ່ລົງຄະແນນ) 8](#_Toc49324623)

[*A.* ການຮັບສະໝັກພະນັກງານ. 8](#_Toc49324624)

[*B.* ການຝຶກອົບລົມ. 8](#_Toc49324625)

[*C.* ຜູ້ອຳນວຍການການຂົນສົ່ງ. 9](#_Toc49324626)

[*D.* ສະຖານະການທີ່ຫຍຸ້ງຍາກ. 9](#_Toc49324627)

[II. ຕູ້ປ່ອນບັດເລືອກຕັ້ງ ແລະການລວບລວມບັດເລືອກຕັ້ງ 10](#_Toc49324628)

[III. ການລົງທະບຽນເພື່ອເລືອກຕັ້ງແລະຫ້ອງການເລືອກຕັ້ງ 10](#_Toc49324629)

[A. ແຜນການຈັດຕັົ້ງຫ້ອງການ ແລະແຜນການຂ້າເຊື້ອໂລກທົ້ວໄປ. 10](#_Toc49324630)

[ ແຜນການຂ້າເຊື້ອ 11](#_Toc49324631)

[B. ການນັບບັດເລືອກຕັ້ງ. 11](#_Toc49324632)

[C. ຜູ້ສັງເກດການ/ສື່ມວນຊົນ. 12](#_Toc49324633)

[IV. ການເຜີຍແຜ່ຂໍ້ມູນແລະການສົ່ງຊໍ້ຄວາມ 12](#_Toc49324634)

[A. ການເລືອກຕັ້ງທາງໄປສະນີ: ຊຸດເອກະສານເລືອກຕັ້ງທາງໄປສະນີຈະລວມມີ: 12](#_Toc49324635)

[ ບັດເລືອກຕັ້ງຢ່າງເປັນທາງການຂອງ 12](#_Toc49324636)

[C. ລະບຽບຂັ້ນຕອນຂອງສູນເລືອກຕັ້ງ. 12](#_Toc49324637)

[D. ຄວາມພະຍາຍາມໃນການ 13](#_Toc49324638)

[E. ເຄື່ອງມືແລະຂໍ້ມູນຕ່າງໆ: 14](#_Toc49324639)

[ເອກະສານຄັດຕິດ A – ຕົວຢ່າງປ້າຍ CVIG 15](#_Toc49324640)

[ເອກະສານຄັດຕິດ B – ຕົວຢ່າງແຜນຜັງສູນເລືອກຕັ້ງ 16](#_Toc49324641)

[ເອກະສານຄັດຕິດ C – ຂັ້ນຕອນການຂ້າເຊື້ອສູນເລືອກຕັ້ງ 17](#_Toc49324642)

[ເອກະສານຄັດຕິດ D – ຕັວຢ່າງປ້າຍສູນເລືອກຕັ້ງ (ຍັງບໍ່ແນ່ນອນ) 18](#_Toc49324643)

[ເອກະສານຄັດຕິດ E – ແຜນຜັງການອົບລົມເຈັ້າໜ້່າທີ່ເລືອກຕັ້ງ 19](#_Toc49324644)

[ເອກະສານຄັດຕິດ F – ຕັວຢ່າງການອົບລົມກ່ຽວກັບໂຄວິດ 20](#_Toc49324645)

[ເອກະສານຄັດຕິດ G – ຄຳແນະນຳໃນການລົດຄວາມຂັດແຍ້ງ 21](#_Toc49324646)

[ເອກະສານຄັດຕິດ H – ແຜນການຂ້າເຊີຶອຂອງ VRE 22](#_Toc49324647)

[ເອກະສານຄັດຕິດ I – ແຜນຜັງຂັ້ນຕອນການນັບບັດເລືອກຕັ້ງ 23](#_Toc49324648)

**ຄຳນຳ:**

**ແມ່ນເປັນສິ່ງສຳຄັນທີ່ບໍ່ມີຜູ້ມີສິດລົງຄະແນນສຽງຄົນໃດຈຳເປັນຕ້ອງເລືອກລະຫວ່າງສຸຂະພາບຂອງເຂາເຈົ້າແລະການມີສ່ວນຮ່ວມຢ່າງປອດໄພໃນການເລືອກຕັ້ງທົ່ວໄປເພື່ອເລືອກປະທານາທິບໍດີໃນວັນທີ** 3 **ເດືອນພະຈິກປີ** 2020. **ໃນຂະນະທີ່ບັນດາກໍລະນີໂລກລະບາດໂຄໂຮນາຍັງສືບຕໍ່ແຜ່ລາມໃນທົ່ວປະເທດ ທາງຄາວຕີ້ຊາຄຮາເມັນໂຕແມ່ນກຳລັງກະກຽມການເລືອກຕັ້ງທີ່ຄົບຂັ້ນຕອນແລະປອດໄພສຳລັບທຸກຄົນຢ່າງແຂງຂັນ**

**ການລົງທະບຽນເພື່ອເລືອກຕັ້ງ ແລະການເລືອກຕັ້ງຂອງຄາວຕີ້ຊາຄຮາເມັນໂຕ** (Sacramento County Voter Registration & Elections **ຫຼື** VRE) **ກຳນົດໃຫ້ບຸກຄົນທີ່ມີຄວາມຕັ້ງໃຈໃນການທຳໜ້າທີ່ພົນລະເມືອງຫຼາຍພັນຄົນຊ່ວຍເຫຼືອໃນການບໍລິຫານຈັດການການເລືອກຕັ້ງ ເປົ້າໝາຍລວມຂອງຄາວຕີ້ຊາຄຮາເມັນໂຕແມ່ນການດຳເນີນການເລືອກຕັ້ງພາຍໃຕ້ກົດໝາຍວ່າດ້ວຍການເລືອກຕັ້ງເດີມ** (Voter’s Choice Act) **ໂດຍສະເໜີຈຳນວນສູນເລືອກຕັ້ງເທົ່າກັນເປັນເວລາ** 11 **ວັນ ແລະ** 4 **ວັນຄືກັນກັບທີ່ພວກເຮົາໄດ້ເຮັດໃນການເລືອກຕັ້ງເພື່ອເລືອກປະທານາທິບໍດີຄັ້ງທຳອິດໃນເດືອນມີນາ. ເຖິງຢ່າງໃດກໍ່ຕາມຈຳນວນສະຖານທີ່ແນ່ນອນຂອງພວກເຮົາແມ່ນຂຶ້ນກັບຄວາມພ້ອມຂອງສະຖານທີ່ແລະຄວາມພ້ອມຂອງເຈົ້າໜ້າທີ່ເລືອກຕັ້ງ**

**ຄາວຕີ້ຊາຄຮາເມັນໂຕວາງແຜນທີ່ຈະດຳເນີນການເລືອກຕັ້ງນີ້ໂດຍອິງຕາມຄຳແນະນຳຂອງລັດທະມົນຕີກະຊວງການຕ່າງປະເທດພາຍໃຕ້ສະຖານະການໂຄວິດ-19** [Secretary of State’s Election Administration Guidance under COVID-19](https://elections.cdn.sos.ca.gov/ccrov/pdf/2020/july/20154jl.pdf).

**ເປົ້າໝາຍຂອງພວກເຮົາແມ່ນເພື່ອໃຫ້ໃຫ້ແນ່ໃຈວ່າຜູ້ມີສິດລົງຄະແນນສຽງຂອງເຮົາແລະຜູ້ເຮັດວຽກທີ່ສະຖານທີ່ລົງຄະແນນຮັກສາສຸຂະພາບແລະຄວາມປອດໄພໃນຂະນະທີ່ໃຫ້ບໍລິການທີ່ຈຳເປັນນີ້ແກ່ຊຸມຊົນຂອງເຮົາ ແຜນນີ້ຈະສະແດງລາຍລະອຽດກ່ຽວກັບວິທີການທີ່ພວກເຮົາວາງແຜນເພື່ອໃຫ້ບັນລຸເປົ້າໝາຍດຽງກັບສູນເລືອກຕັ້ງ, ການຝຶກອົບລົມເຈົ້າໜ້າທີ່ເລືອກຕັ້ງ** (**ຜູ້ເຮັດວຽກທີ່ສະຖານທີ່ລົງຄະແນນ**), **ກ່ອງປ່ອນບັດເລືອກຕັ້ງ, ການນັບບັດເລືອກຕັ້ງ, ຜູ້ສັງເກດການ/ສື່ມວນຊົນ ແລະການເຜີຍແຜ່ແລະການສ່ງຂໍ້ຄວາມສື່ສານ.**



# ສູນເລືອກຕັ້ງ

## ບໍລິການຕ່າງໆ

* + - ການເລືອກຕັ້ງດ້ວຍຕົນເອງ ຫຼືຮັບບັດເລືອກຕັ້ງ ***“***ທູໂກ***”.*** ການບໍລິການຈະຍັງຄົງມີຄືກັນໃນທຸກສູນເລືອກຕັ້ງ. **ຜູ້ມີສິດລົງຄະແນນສຽງຈະສາມາດສືບຕໍ່**ລງຄະແນນສຽງດ້ວຍຕົນເອງຫຼືຮັບບັດເລືອກຕັ້ງຂອງເຂາເຈົ້າໄດ້ຈາກທີ່ຕັ້ງສູນເລືອກຕັ້ງໃດກໍ່ໄດ້. ນອກຈາກນັ້ນ**ຜູ້ມີສິດລົງຄະແນນສຽງ ຫຼື**ຜຼ້ທີ່ໄດ້ຮັບມອບໝາຍຈາກ**ຜູ້ມີສິດລົງຄະແນນສຽງສາມາດປະກອບແບບຟອມ**ອະນຸຍາດໃຫ້ຮັບບັດເລືອກຕັ້ງ [Ballot Pick-up Authorization form](https://elections.saccounty.net/Documents/Authorization-Form-EN.pdf) ເພື່ອໃຫ້ຜູ້ອື່ນສາມາດຮັບບັດເລືອກຕັ້ງແທນ**ຜູ້ມີສິດລົງຄະແນນສຽງໄດ້ທີ່້ຫ້ອງການຂອງເຮົາ**ທີ່ 7000 65th Street, Ste A ຫຼືຮັບໄດ້ຈາກບ່ອນທີ່ຕັ້ງສູນເລືອກຕັ້ງ. ການເຮັດເຊົ່ນນີ້ຈະອະນຸຍາດໃຫ້**ຜູ້ມີສິດລົງຄະແນນສຽງສາມາດກາໝາຍບັດເລືອກຕັ້ງໄດ້ສຳເລັດ**. ພວກເຮົາຂໍແນະນຳໃຫ້ປ່ອນບັດເລືອກຕັ້ງເຫຼ່ານີ້ທີ່ສະຖານທີ່ຕັ້ງຕູ້ປ່ອນບັດໃດໆ ຫຼືທີ່ສູນເລືອກຕັ້ງ.
    - ການເຂົ້າເຖິງ***.*** ການລົງຄະແນນສຽງຈາກແຄມທາງແລະອຸປະກອນກາໝາຍບັດລົງຄະແນນຢ່າງໜ້ອຍສາມເຄື່ອງ (ອຸປະກອນ Dominion’s ImageCast X ທີ່ມີຊື່ວ່າ “ICX”) ຈະສືບຕໍ່ສະໜອງໃຫ້ຢູ່ທຸກສະຖານທີ່ຕັ້ງສູນເລືອກຕັ້ງ.
    - ການຊ່ວຍເຫຼືອຜູ້ມີສິດລົງຄະແນນສຽງ
      * ອຸປະກອນ Guide Tethers ຈະມີໃຫ້ເພື່ອຊ່ວຍນຳທາງ**ຜູ້ມີສິດລົງຄະແນນສຽງ**ທີ່ຕາມບອດຫຼືມີວິໄສທັດຕ່ຳໄປທີ່ຕູ້ບູດ, ເຄື່ອງ ICX, ໂຕະ ຫຼືສະຖານທີ່ຍືນໃນຂະນະລໍຖ້າ.
      * **ຜູ້ມີສິດລົງຄະແນນສຽງທີ່ມີຄວາມພິການ**ຈະໄດ້ຮັບຄຳແນະນຳໃຫ້ບອກ**ເຈົ້າໜ້າທີ່ເລືອກຕັ້ງຊາບເມື່ອເຂົ້າມາເພື່ອໃຫ້ແນ່ໃຈວ່າພວກເຂາເຈົ້າໄດ້ຮັບການຊ່ວຍເຫຼືອ**ຢ່າງພຽງພໍ.
      * **ອະນຸຍາດໃຫ້ຜູ້ມີສິດລົງຄະແນນສຽງມີຜູ້ຊ່ວຍເຫຼືອເຂົ້າມາເພື່ອຊ່ວຍເຫຼືອປ່ອນບັດເລືອກຕັ້ງໄດ້ເຖິງສອງຄົນ**. ຈະມີໜ້າກາກໃຫ້ກັບທຸກຄົນລວມທັ້ງເດັກນ້ອຍ.
      * ຖ້າ**ຜູ້ມີສິດລົງຄະແນນສຽງບໍ່ສາມາດ**ຫຼືຈະບໍ່ໃສ່ໜ້າກາກ **ເຈົ້າໜ້າທີ່ເລືອກຕັ້ງ**ຈະຕ້ອງຢູ່ຫ່າງຈາກ**ຜູ້ມີສິດລົງຄະແນນສຽງ** 6 ຟຸດຕະຫຼອດເວລາ. ຖ້່ໍາ**ຜູ້ມີສິດລົງຄະແນນສຽງບໍ່ສາມາດ**ຫຼືຈະບໍ່ໃສ່ໜ້າກາກແຕ່ຕ້ອງການຄວາມຊ່ວຍເຫຼືອເຊິ່ງ **ເຈົ້າໜ້າທີ່ເລືອກຕັ້ງຕ້ອງຢູ່ໃກ້**ກວ່າ 6 ຟຸດ **ເຈົ້າໜ້າທີ່ເລືອກຕັ້ງຜູ້ນັ້ນຈະຕ້ອງ**ໃສ່ໜ້າກາກພ້ອມແຜ່ນປ້ອງກັນໜ້າ ຫຼືໃຊ້ອຸປະກອນກັ້ນທີ່ສາມາດຍົກຍ້າຍໄດ້ເພື່ອປ້ອງກັນເພີ່ມເຕີມ.
    - *ຂໍ້ມູນທີ່ເປັນເອກະສານ***/***ຂໍ້ມູນທີ່ຈັບຕ້ອງໄດ້*
      * ***ຄຳແນະນຳ******ສຳລັບ*ຜູ້ມີສິດລົງຄະແນນສຽງຂອງລັດ*ທີ່ເປັນເອກະສານ*** ແລະຂໍ້ມູນກ່ຽວກັບມາດຕະການຈະມີຢູ່ໃນຕາລາງເອກະສານຂໍ້ມູນສະບັບແປພາສາ (Language Materials Table). ເຖິງຢ່າງໃດກໍ່ຕາມພວກເຮົາຈະມີປ້າຍພ້ອມລະຫັດຄິວອາເພື່ອໃຫ້**ຜູ້ມີສິດລົງຄະແນນສຽງສາມາດເຂົ້າ**ເຖິງປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງຄາວຕີ້ ຫຼືປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງລັດທາງໂທລະສັບສະມາດໂຟນຂອງພວກເຂາເຈົ້າ. ພວກເຮົາຍັງຈະຊຸກຍູ້ໃຫ້**ຜູ້ມີສິດລົງຄະແນນສຽງນຳໃຊ້**ບັດເລືອກຕັ້ງຕົວຢ່າງຂອງພວກເຂົາເຊິ່ງມີຢູ່ໃນປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງຄາວຕີ້ເພື່ອກາໝາຍບັດກ່ອນທີ່ຈະມາສູນເລືອກຕັ້ງ ແລະເພື່ອຊ່ວຍຈຳກັດເວລາຂອງພວກເຂົາໃນບໍລິເວນເລືອກຕັ້ງ. (ເບິ່ງຕົວຢ່າງໃນ**ເອກະສານຄັດຕິດ A**)
      * ຈະບໍ່ມີຊອງຈົດໝາຍປິດເປັນຄວາມລັບ (Secrecy Sleeves) ໃຫ້. **ຜູ້ມີສິດລົງຄະແນນສຽງຄົນໃດທີ່ຕ້ອງການຄວາມເປັນສ່ວນຕົວເປັນພິເສດຈະໄດ້ຮັບການຮ້ອງຂໍໃຫ້ພັບ**ບັດເລືອກຕັ້ງຂອງເຂາເຈົ້າເຄິ່ງໜຶ່ງຫຼັງຈາກທີ່ໄດ້ກາໝາຍບັດເລືອກຕັ້ງແລ້ວແທນ.
      * ຈະບໍ່ມີເຈ້ຍການສຳຫຼວດປະສົບການໃນການໃຊ້ສູນເລືອກຕັ້ງໃຫ້ໃນການເລືອກຕັ້ງຄັ້ງນີ້ ແຕ່ຈະຍັງຄົງມີບັດໃຫ້**ຜູ້ມີສິດລົງຄະແນນສຽງ**ໂທກັບຄືນ**ເພື່ອສອບຖາມ**, ແຈ້ງຂໍ້ກັງວົນ, ສະແດງຄວາມຄຶດເຫັນ ຫຼືກວດສອບສະຖານະພາບຂອງບັດເລືອກຕັ້ງຂອງເຂາເຈົ້າ.
      * ໃນຂະນະທີ່ VRE ຈະສະໜອງເອກະສານສຳເນົາບັດເລືອກຕັ້ງທີ່ແປພາສາລວມ ເຊິ່ງມີຊື່ວ່າຄູ່ມືບັດເລືອກຕັ້ງສະບັບແປພາສາ ຈະມີສຳເນົາໃຫ້ຕາມການຮ້ອງຂໍເຊິ່ງຈະສາມາດພິມໄດ້ຈາກເຈົ້າໜ້າທີ່ເຊັກອິນ.

## ມີອຸປະກອນປ້ອງກັນສ່ວນບຸກຄົນ ຫຼື PPE ໃຫ້ທີ່ສູ**ນເລືອກຕັ້ງທຸກແຫ່ງເພື່ອແຈກໃຫ້**ເຈົ້າໜ້າທີ່ເລືອກຕັ້ງ, ຜູ້ມີສິດລົງຄະແນນສຽງ ແລະຜູ້ສັງເກດການ.

* + - ໜ້າກາກທີ່ຫໍ່ແຍກກັນແລະມີຂະໜາດສຳລັບເດັກນ້ອຍພ້ອມນຳ
      * **ຜູ້ມີສິດລົງຄະແນນສຽງຈະໄດ້ຮັບການສຳໜັບສະໜູນຢ່າງສູງໃຫ້**ໃສ່ໜ້າກາກ ແຕ່**ຜູ້ມີສິດລົງຄະແນນສຽງຈະບໍ່ຖືກປະຖິ້ມຖ້າບໍ່**ໃສ່ໜ້າກາກ.
      * ຈະມີໜ້າກາກສະເໜີໃຫ້**ຜູ້ມີສິດລົງຄະແນນສຽງທຸກຄົນທີ່ບໍ່ມີ**ໜ້າກາກ.
      * ເຈົ້າໜ້າທີ່ເລືອກຕັ້ງຈະໄດ້ຮັບບົດຂຽນກ່ຽວກັບວິທີການຈັດການກັບສະຖານະການເຫຼ່ານີ້ (ເບິ່ງຂໍ້ (II)(D) ສະຖານະການຫຍຸ້ງຍາກ)
    - ຖົງມືປະເພດໃຊ້ໃນການຈັບອາຫານຄັ້ງດຽວຖິ້ມມີໃຫ້ທີ່ສະຖານີເຈົ້າໜ້າທີ່ເລືອກຕັ້ງ
      * ປ່ຽນຫຼັງຈາກໃຫ້ບໍລິການ**ຜູ້ມີສິດລົງຄະແນນສຽງທຸກຄົນ ຫຼືຫຼັງການປະຕິສັມພັນທຸກຄັ້ງ**
      * ຖ້າບໍມີຖົງມື ໃຫ້ອານາໄມມືຫຼັງຈາກໃຫ້ບໍລິການ**ຜູ້ມີສິດລົງຄະແນນສຽງທຸກຄົນ**
    - ປາກກາໃຊ້ຄັ້ງດຽວ
    - ນ້ຳຍາທຳຄວາມສະອາດມືມີໃຫ້ທົ່ວໄປໃນສູນເລືອກຕັ້ງແລະສະຖານີເຈົ້າໜ້າທີ່ເລືອກຕັ້ງທຸກແຫ່ງເພື່ອອານາໄມເມື່ອເຂົ້າມາ
    - ມີແຜ່ນປ້ອງກັນໜ້າໃຫ້ຕາມການຮ້ອງຂໍ ແລະຈະສະເໜີໃຫ້ເປັນທາງເລືອກສຳລັບ**ຜູ້ມີສິດລົງຄະແນນສຽງຜູ້ທີ່ປະຕິເສດ**ທີ່ຈະໃສ່ໜ້າກາກ
    - ແຜ່ນພັດສະຕິກປ້ອງກັນ
    - ຈະນຳໃຊ້ແອກໍຮໍ MG Chemicals 70% Isopropyl ເພື່ອຂ້າເຊື້ອ:
      * ເຄື່ອງ ICX ຫຼັງການນຳໃຊ້ທຸກຄັ້ງ
      * ບັດເປີດໃຊ້ ICX
      * ຕູ້ບູດເລືອກຕັ້ງຫຼັງການນຳໃຊ້ທຸກຄັ້ງ
      * ແລັບທອບ, ເຄື່ອງພິມ, ເຄື່ອງພິມປ້າຍ DYMO, ອຸປະກອນ USB ລວມເຖິງເຄື່ອງພິມປະເພດຍົກຍ້າຍໄດ້ຂອງເຈົ້າໜ້າທີ່ເລືອກຕັ້ງ
      * ຖົງໃສ່ບັດເລືອກຕັ້ງຫຼັງຈາກການສຳຜັດ
      * ແຜ່ນພັດສະຕິກປ້ອງກັນ: ສະເພາະທີ່ຖືກສຳຜັດແລ້ວ ຖືກຈາມໃສ່ ຖືກໄອໃສ່ ຫຼືຫຼັງຈາກໃຫ້ບໍລິການ**ຜູ້ມີສິດລົງຄະແນນສຽງທີ່ບໍ່ໃສ່ໜ້າກາກ**ເທົ່ານັ້ນ
      * ອຸປະກອນ Guide Tethers
      * ໂຕະແລະຕັ່ງຫຼັງການນຳໃຊ້ທຸກຄັ້ງ
      * ແນວກັ້ນທາງເດີນ

ຈະມີເອກະສານຄູ່ມືຄວາມປອດໄພສານເຄມີ (Material Safety Data Sheets ຫຼື MSDS) ໃຫ້ທຸກສູນເລືອກຕັ້ງ ເຊິ່ງສະໜອງຂໍ້ມູນກ່ຽວກັບການປິ່ນປົວພະນັກງານຖ້າພວກເຂົາຖືກຕິດຕໍ່ກັບສານເຄມີທີ່ເຮັດໃຫ້ລະຄາຍເຄືອງ.

## ແຜນຜັງແລະການຈັດຕັ້ງ:

* + - ຈະມີປ້າຍຕິດຕັ້ງເພື່ອແຈ້ງໃຫ້ຊາບເຖິງຈຳນວນຄົນສູງສຸດທີ່ອະນຸຍາດໃຫ້ເຂົ້າໄປໃນບໍລິເວນເລືອກຕັ້ງໃນເວລາດຽວກັນທີ່ທຸກສູນເລືອກຕັ້ງ. ບຸກຄົນຕ່າງໆລວມເຖິງ**ຜູ້ມີສິດລົງຄະແນນສຽງ**, ຜູ້ສັງເກດການ, ຫມູ່/ຄອບຄັວທີ່ຊ່ວຍເຫຼືອ**ຜູ້ມີສິດລົງຄະແນນສຽງ ແລະ**ເຈົ້າໜ້າທີ່ເລືອກຕັ້ງ ສູດທີ່ໃຊ້ໃນການກຳນົດຕົວເລກນີ້ແມ່ນຄົນໜຶ່ງຕໍ່ 100 ຕາລາງຟຸດ. ເຈົ້າໜ້າທີ່ເລືອກຕັ້ງທີ່ຮູ້ກັນໃນນາມເຈົ້າໜ້າທີ່ຊ່ວຍເຫຼືອຈະຍືນຢູ່ນອກສູນເລືອກຕັ້ງທຸກແຫ່ງດ້ວຍໜ້າທີ່ຮັບຜິດຊອບດັ່ງຕໍ່ໄປນີ້:
      * ຕິດຕາມກວດກາຈະນວນຄົນເຂົ້າໃຊ້ງານສູງສຸດ (ຈະມີອຸປະກອນວິທະຍຸສື່ສານໃຫ້ນຳໃຊ້ໃນບັນດາສູນທີ່ມີຂະນາດໃຫຍ່ກວ່າ)
      * ຮັບບັດລົງເລືອກຕັ້ງທາງໄປສະນີທີ່**ຜູ້ມີສິດລົງຄະແນນສຽງນຳມາປ່ອນ** **ຜູ້ມີສິດລົງຄະແນນສຽງສາມາດປ່ອນ**ບັດເລືອກຕັ້ງຂອງເຂົາເຈົ້າທີ່ກາໝາຍແລ້ວເທົ່ານັ້ນ ແຕ່ຈະບໍໄດ້ຮັບອະນຸຍາດໃຫ້ເຂົ້າໄປໃນບໍລິເວນເລືອກຕັ້ງ ເວັ້ນເສຍແຕ່ວ່າພວກເຂົາຈະຮ້ອງຂໍຄວາມຊ່ວຍເຫຼືອເພີ່ມເຕີມ. ຈະມີກາວແທ່ງໃຫ້ທີ່ສູນເລືອກຕັ້ງທຸກແຫ່ງເພື່ອປິດຊອງຈົດໝາຍ.
      * ສະເໜີໜ້າກາກທີ່ຫໍ່ແຍກກັນໃຫ້ກັບ**ຜູ້ມີສິດລົງຄະແນນສຽງທຸກຄົນທີ່ບໍມີ**, ສະເໜີໜ້າກາກໃຫ້ກັບເດັກນ້ອຍຫຼືຄົນອື່ນທີ່ອາຈຈະກຳລັງຊ່ວຍເຫຼືອ**ຜູ້ມີສິດລົງຄະແນນສຽງ**.
      * ຜູ້ສັງເກດການ. ຜູ້ດູແລການເລືອກຕັ້ງ, ຜູ້ກວດກາ, ຕັວແທນຜູ້ຫາສຽງຈະບໍ່ໄດ້ຮັບອະນຸຍາດໃຫ້ເຂົ້າໄປໃນບໍລິເວນເລືອກຕັ້ງໂດຍບໍ່ໃສ່ໜ້າກາກ. ບໍ່ມີຂໍ້ຍົກເວັ້ນ.
      * ສູນເລືອກຕັ້ງທີ່ບໍ່ມີແນວກັ້ນປະເພດຫ້ອຍລົງມາທາງນອກຈະໄດ້ຮັບເຕັ້ນປະເພດກັນນ້ຳ.
    - ສຳລັບສູນເລືອກຕັ້ງທີ່ມີປະຕູຫາຍກວ່າໜຶ່ງທາງຈະມີປ້າຍລະບຸ “ທາງເຂົ້າ” ແລະ “ທາງອອກ” ຕິດໄວ້ຢ່າງຊັດເຈນ. ສຳລັບສູນເລືອກຕັ້ງທີ່ມີປະຕູທາງເຂົ້າ/ທາງອອກທາງດຽວເທົ່ານັ້ນ ເຈົ້າໜ້າທີ່ຊ່ວຍເຫຼືອຈະກວດກາເບິ່ງຄວາມແອອັດທີ່ປະຕູ.
    - ສູນເລືອກຕັ້ງແຕ່ລະແຫ່ງຈະມີແຜນພາບຂອງການຈັດຕັ້ງທີ່ລວມເຖິງຈຳນວນຄົນສູງສຸດແລະບໍລິເວນສຳລັບໃຫ້ຄົນຍືນເພື່ອຮັກສາໄລຍະຫ່າງທາງສັງຄົມ. (ເບິ່ງຕົວຢ່າງໃນເອກະສານຄັດຕິດ **B**)
    - ເທບສີຟ້າຈະລະບຸບໍລິເວນທີ່**ຜູ້ມີສິດລົງຄະແນນສຽງຕ້ອງຍືນ**ຂະນະລໍຖ້າເພື່ອເຊັກອິນ, ລໍຖ້າເອົາບັດເລືອກຕັ້ງຂອງເຂົາເຈົ້າ ຫຼືບັດເປີດໃຊ້ ICX, ລໍຖ້າຕູ້ບູດເລືອກຕັ້ງ ຫຼືລໍຖ້າ ອຸປະກອນ ICX. ຈະມີການຈັດທຳເຄື່ອງໝາຍເຫຼ່ານີ້ກ່ອນການເລືອກຕັ້ງໂດຍທັ້ງເຈົ້າໜ້າທີ່ເລືອກຕັ້ງ (ພາຍນອກ) ແລະທີມຈັດຫາເຄື່ອງຂອງເຮົາທີ່ປະຕິບັດໜ້າທີ່ສົ່ງມອບອຸປະກອນ (ພາຍໃນ).
    - ຈະມີແນວກັ້ນທາງເດີນສະໜອງໃຫ້ໃນສູນເລືອກຕັ້ງທີ່ໃຫຍ່ກວ່າເພື່ອຊ່ວຍໃນການຈັດຄິວດ້ານໃນຫຼືດ້ານນອກຊອງສູນເລືອກຕັ້ງ.
    - ຈະມີການຕິດຕັ້ງແຜ່ນພັດສະຕິກປ້ອງກັນທີ່ສະຖານີເຈົ້າໜ້າທີ່ເຊັກອິນ, ສະຖານີເຈົ້າໜ້າທີ່ດູແລບັດເລືອກຕັ້ງ ແລະສະຖານີເຈົ້າໜ້າທີ່ CVR. ຈະຈັດແຜ່ນປ້ອງກັນເພີ່ມເຕີມໃຫ້ ກັບແຕ່ລະສະຖານທີ່ເພື່ອຈັດວາງຫຼືນຳໃຊ້ຕາມຈຳເປັນ.
    - ສະຖານທີ່ເລືອກຕັ້ງຈະຮ້ອງຂໍເອາຕັ່ງເພີ່ມເຕີມເພື່ອນຳໃຊ້ ຫຼືທາງ VRE ຈະແຈກໃຫ້ຖ້າສະຖານທີ່ນັ້ນບໍ່ສາມາດສະໜອງຕັ່ງເພີ່ມເຕີມໄດ້ 20 ຕັວ. ຕັ່ງເຫຼ່ານີ້ຈະຖືກສະຫງວນໄວ້ສຳລັບ**ຜູ້ມີສິດລົງຄະແນນສຽງ**ທີ່ເຂົ້າຄິວລໍຖ້າ.
    - ຈະມີການຕິດຕັ້ງບໍລິເວນທີ່ຖືກຳນົດໃຫ້ເປັນ “ສະຖານີອະນາໄມ” (ລະບຸໄວ້ເປັນ “S” ໃນເອກະສານຄັດຕິດ **A**) ພ້ອມນ້ຳຍາທຳຄວາມສະອາດມືແລະເຈີຍເຊັດມື.
    - ແຕ່ລະສະຖານີຈະສະໜອງຖົງໃສ່ຂີ້ເຫຍື່ອທີ່ແຍກປະເພດຂີ້ເຫຍື່ອ, ໜ້າກາກທີ່ໃຊ້ແລ້ວ, ຖົງມືທີ່ໃຊ້ແລ້ວ, ປາກກາທີ່ໃຊ້ແລ້ວ ແລະອື່ນໆ.
    - ຈະແຈກປາກກາໃຊ້ຄັ້ງດຽວເທົ່ານັ້ນໃຫ້ກັບ**ຜູ້ມີສິດລົງຄະແນນສຽງທີ່ສະຖານີ**ເຈົ້າໜ້າທີ່ດູແລບັດເລືອກຕັ້ງ ຫຼືສະຖານີເຈົ້າໜ້າທີ່ CVR. ຈະມີປາກກາໃຫ້ທີ່ສະຖານີເຈົ້າໜ້າທີ່ເຊັກອິນພ້ອມກັບເຈີ້ຍລອງຂຽນເພື່ອຊ່ວຍແຫ້ບັນຫາອຸປະສັກດ້ານການສື່ສານ.
    - ຈະມີລະບຽບຂັ້ນຕອນການຂ້າເຊື້ອໃຫ້ກັບສູນເລືອກຕັ້ງທຸກແຫ່ງໃນປື້ມຄູ່ມືສູນເລືອກຕັ້ງ (ເບິ່ງຕົວຢ່າງໃນເອກະສານຄັດຕິດ **C**). ເຈົ້າໜ້າທີ່ເລືອກຕັ້ງຈະຕ້ອງໄດ້ຂ້າເຊື້ອທີ່ສະຖານີຂອງຕົນເອງທຸກໆເຊົ້າ ແລະໃນຕອນກາງຄືນຖ້າບໍກັບຄືນສະຖານີແຫ່ງນັ້ນໃນມື້ຕໍ່ມາ. ເຈົ້າໜ້າທີ່ຊ່ວຍເຫຼືອຈະຮັບຜິດຊອບໃນການຂ້າເຊື້ອແລະກວດກາຕູ້ບູດແລະເຄື່ອງ ICX.
    - ຈະມີການສະເໜອໃຫ້ການບໍລິການເຮັດຄວາມສະອາດແບບເລິກເຊິ່ງລວມທັງການເຮັດຄວາມສະອາດພື້ນຜິວແຂັງ, ພື້ນ, ຈຸດສຳຜັດ ແລະຕົວກອງ HEPA ກັບສູນເລືອກຕັ້ງທຸກແຫ່ງ.
  1. ປ້າຍ – **ຕົວຢ່າງໃນ**ເອກະສານຄັດຕິດ **D** 
     + “ເຮົາຂໍໃຫ້ທ່ານໃສ່ຫນ້າກາກ” ເປັນສາມພາສາພາຍໃນແລະພາຍນອກສູນເລືອກຕັ້ງທຸກແຫ່ງ
     + ປ້າຍທາງອອກ/ທາງເຂົ້າເປັນສາມພາສາ
     + ປ້າຍຜູ້ສັງເກດການ/ຜູ້ດູສັງເກດການເລືອກຕັ້ງເປັນພາສາອັງກິດເທົ່ານັ້ນ
     + ປ້າຍລະບຸຈຳນວນຄົນໃຊ້ບໍລິການສູງສຸດຂອງຄາວຕີ້ຊາຄຮາເມັນໂຕທີ່ທຸລະກິດໃນຄາວຕີ້ຊາຄຮາເມັນໂຕນຳໃຊ້ແລ້ວເປັນສາມພາສາ
     + ປ້າຍ “ເຂົ້າຄິວທີ່ນີ້”
     + ປ້າຍຕັວເລກຈະຖີກຕິດເທີງຕູ້ບູດເລືອກຕັ້ງ
     + ປ້າຍສະຖານີອະນາໄມ
  2. ການປ່ຽນແປງສະຖານທີ່/ຂັ້້ນຕອນການປິດ. ມີໂອກາດເປັນໄປໄດ້ວ່າຫຼັງຈາກການປະກາດເຜີຍແຜ່ສະຖານທີ່ໃນປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງຄາວຕີ້ຂອງເຮົາແລ້ວນັ້ນ ສູນເລືອກຕັ້ງອາດຈະບໍ່ສາມາດເປິດໃຊ້ງານໄດ້ເນື່ອງຈາກສະຖານທີ່ຫຼືຂາດເຈົ້າໜ້າທີ່ເລືອກຕັ້ງ. ຖ້າສິ່ງນີ້ເກິດຂຶ້ນຄາວຕີ້ຊາຄຮາເມັນໂຕຈະເຮັດສິ່ງຕໍ່ໄປນີ້:
     + ແຈກກະດານຕັ້ງພ້ອມປ້າຍລະບຸການປິດໃຫ້ສູນເລືອກຕັ້ງທີ່ປິດພ້ອມລາຍຊື່ແລະແຜນທີ່ຂອງທີ່ຕັ້ງສູນເລືອກຕັ້ງທີ່ຢູ່ໃກ້ທີ່ສຸດ
     + ມອບໝາຍໃຫ້ທີມງານທີມລະສອງຄນໄປຍືນທາງນອກສູນເລືອກຕັ້ງທີ່ປິດພ້ອມກັບຖົງສີບັວໃສ່ບັດເລືອກຕັ້ງທາງໄປສະນີເພື່ອເກັບລວບລວມບັດເລືອກຕັ້ງຈາກປະຊາຊົນຜູ້ທີ່ພຽງແຕ່ອອກໄປປ່ອນບັດເລືອກຕັ້ງ
     + ອັບເດດເວັບໄຊຂອງເຮົາ, ເຄື່ອງມືຂອກຫາ**ຜູ້ມີສິດລົງຄະແນນສຽງ**, ແອັບ SacVote ແລະເຮັດຂ່າວເພື່ອແຈກໃຫ້ສື່ມວນຊົນ
     + ເຮັດໃຫ້ແນ່ໃຈວ່າພະນັກງານຕັວແທນທີ່ເຮັດໜ້າທີ່ຮັບໂທລະສັບຂອງ VRE ຊາບເຖິງການປ່ຽນແປງນີ້
  3. ສູນເລືອກຕັ້ງ/ການນຳສົ່ງບັດເລືອກຕັ້ງ. **ພະນັກງານ**ສູນເລືອກຕັ້ງແລະພະນັກງານຂົນສົ່ງບັດເລືອກຕັ້ງທີ່ໄດ້ຮັບມອບໝາຍຕ້ອງໃສ່ຖົງມືໃນເວລາຂົນສົ່ງເອກະສານ. ພະນັກງານທີ່ VRE ຈະໃສ່ຖົງມືເພື່ອຮັບເອກະສານຫຼືບັດເລືອກຕັ້ງຈາກສະຖານທີ່ແຕ່ລະແຫ່ງ ຫຼືຈາກພະນັກງານຂົນສົ່ງບັດເລືອກຕັ້ງ. ພະນັກງານຂົນສົ່ງບັດເລືອກຕັ້ງທີ່ນຳໃຊ້ລົດຂອງຄາວຕີ້ຫຼືລົດເຊົ່າຈະຕ້ອງຂ້າເຊື້ອທີ່ລົດກ່ອນທີ່ຈະຍຸດເຊົາວຽກການຂອງພວກເຂົາ.

# ເຈົ້າໜ້າທີ່ເລືອກຕັ້ງ (ຜູ້ເຮັດວຽກທີ່ສະຖານທີ່ລົງຄະແນນ)

* 1. ການຮັບສະໝັກພະນັກງານ. *ໃນເດືອນກໍລະກົດ ປີ* 2020 *ບັດທີ່ມີໄດ້ຖືກສົ່ງໄປໃຫ້ກັບເຈົ້າໜ້າທີ່ເລືອກຕັ້ງຫຼາຍກວ່າ* 10,000 *ຄົນທີ່*ຄາວຕີ້ຊາຄຮາເມັນໂຕມີໃນບັນທຶກ*. ເຈົ້າໜ້າທີ່ເລືອກຕັ້ງສາມາດປະກອບບັດແລະນຳສົ່ງຄືນບັດນັ້ນທີ່ເສຍຄ່າສົ່ງທາງໄປສະນີແລ້ວເພື່ອຍືນຍັນ ຫຼືຍືນຍັນທາງອອນລາຍແລ້ວວ່າພວກເຂົາເຈົ້າວ່າງສຳລັບການເລືອກຕັ້ງໃນວິນທີ່* 3 *ເດືອນພະຈຶກປີີ* 2020*. ນອກຈາກນັ້ນຍັງມີພື້ນທີ່ເພື່ອໃຫ້ເຈົ້າໜ້າທີ່ເລືອກຕັ້ງໃຫ້ຄຳເຫັນສະແດງຄວາມກັງວົນກ່ຽວກັບການເລືອກຕັ້ງນີ້ ໂດຍມີຄຳເຫັນສ່ວນຫຼາຍທີ່ກ່ຽວຂ້ອງກັບ* PPE *ທີ່ຈະມີໃຫ້. ພວກເຮົາຈະເຮັດຢ່າງສຸດຄວາມສາມາດທີ່ຈະໃຫ້ມີເຈົ້າໜ້າທີ່ເລືອກຕັ້ງປະເພດ* “*ສະແຕນບາຍ*” *ທີ່ໄດ້ຮັບການຝຶກອົບລົມແລ້ວທີ່ສາມາດປະຕິບັດງານແທນໄດ້ເພື່ອຊ່ວຍເຫຼືອໃນສູນເລືອກຕັ້ງທີ່ຫຍຸ້ງຍາກ ຫຼືພວກເຂົາສາມາດເຂົ້າມາປະຕິບັດງານແທນໄດ້ເລີຍ.*
  2. ການຝຶກອົບລົມ. *ເນື້ອໃນຂອງການຝຶກອົບລົມສ່ວນຫຼາຍແມ່ນຈະມີໃຫ້ຜ່ານພໍທັນ* Election Officer EasyVote *ຂອງເຮົາເຊິ່ງຈະປະກອບດ້ວຍແຜ່ນສະໄລ້* PowerPoint  *ພ້ອມສຽງແລະວີດີໂອ. ຈຳເປັນຕ້ອງມີຈຳນວນຂັ້ນຕ່ຳຂອງເຈົ້າໜ້າທີ່ເລືອກຕັ້ງທີ່ຮັບການຝຶກອົບລົມດ້ວຍຕົນເອງເພື່ອໃຫ້ສາມາດຈັດໄດ້ທີ່ສຳນັກງານໃຫຍ່* VRE *ທີ່ຢູ່ເລກທີ່* 7000 65th Street. *ການຝຶກອົບລົມນີ້ຈະເປັນ ການຝຶກອົບລົມປະເພດ* “*ພ້ອມປະຕິບັດງານ*” *ພ້ອມແລັບທອບເພື່ອເຊັກອິນ*, *ເຄື່ອງພິມບັດເລືອກຕັ້ງປະເພດຍົກຍ້າຍໄດ້ ແລະເຄື່ອງ* ICX *ຜູ້ເຂົ້າຮັບການອົບລົມແຕ່ລະຄົນຈະໄດ້ຮັບຂຸດອຸປະກອນຂອງຕົນເອງພ້ອມຈຳນວນເຈົ້າໜ້າທີ່ເລືອກຕັ້ງຂັ້ນຕ່ຳທີ່ອະນຸຍາດໃຫ້ເຂົ້າອົບລົມໄດ້ໃນແຕ່ລະຊັ້ນຮຽນ. ເອກະສານຄັດຕິດ***E *ສະແດງຂໍ້ມູນແຜນຜັງສຳລັບການ****ຝຶກອົບລົມປະເພດ* “*ພ້ອມປະຕິບັດງານ*”*ເຈົ້າໜ້າທີ່ເລືອກຕັ້ງທຸກຄົນຈະຕ້ອງໃສ່ໜ້າກາກຕະຫຼອດການຝຶກອົບລົມແລະທີ່ສູນເລືອກຕັ້ງ.*

*ນອກຈາກນັ້ນເຈົ້າໜ້າທີ່ເລືອກຕັ້ງຈະໄດ້ຮັບການຝຶກອົບລົມກ່ຽວກັບໂຄວິດ*-19 *ທີ່ພະແນກບໍລິການງານບຸກຄະລາກອນຂອງຄາວຕີ້ຊາຄີາເມັນໂຕສ້່າງຕັ້ງຂຶ້ນ* (*ເອກະສານຄັດຕິດ***F**). *ເຈົ້າໜ້າທີ່ກວດກາຍັງຈະຕ້ອງຜ່ານຂັ້ນຕອນການຝຶກອົບລົມກ່ຽວກັບການຂ້າເຊື້ອແລະຄຳແນະນຳກ່ຽວກັບຄວາມປອດໄພຂອງສະຖານທີ່ໂດຍສະເພາະກັບເຈົ້າໜ້າທີ່ເລືອກຕັ້ງທີ່ໄດ້ຮັບມອບໝາຍຂອງພວກເຂົາ. ເຈົ້າໜ້າທີ່ເລືອກຕັ້ງຈະເຊັນຊື່ໃສ່ແບບຟອມເບີກຈ່າຍເງິນເດືອນເພື່ອຮັບຮອງວ່າພວກເຂົາໄດ້ຮັບການຝຶກອົບລົມແລ້ວ*.

* 1. ຜູ້ອຳນວຍການການຂົນສົ່ງ.*ເຈົ້າໜ້າທີ່****ຊ່ວຍເຫຼືອເພີ່ມເຕີມຈະໄປປະຕິບັດງານທີ່****ສູນເລືອກຕັ້ງທຸກແຫ່ງ. ເຈົ້າໜ້າທີ່****ຊ່ວຍເຫຼືອເຫຼ່ານີ້****ຈະປະຈຳຢູ່ພາຍນອກສູນເລືອກຕັ້ງພ້ອມຖົງສີບັວໃສ່ບັດເລືອກຕັ້ງເພື່ອຮັບເອົາບັດເລືອກຕັ້ງຈາກ****ຜູ້ມີສິດລົງຄະແນນສຽງທີ່ມາພຽງເພື່ອຈະປ່ອນ****ບັດເລືອກຕັ້ງຂອງພວກເຂົາ. ນອກຈາກນັ້ນເຈົ້າໜ້າທີ່****ຊ່ວຍເຫຼືອເຫຼ່ານີ້ຈະກວດກາຈຳນວນຄົນທີ່ຢູ່ພາຍໃນ****ບໍລິເວນເລືອກຕັ້ງໃນເວລາດຽວກັນໂດຍໃຊ້ອຸປະກອນວິທະຍຸສື່ສານຕາມຄວາມຈຳເປັນແລະແຈກໜ້າກາກແລະແຜ່ນປ້ອງກັນໜ້າໃຫ້ຜູ້ທີ່ຍັງບໍ່ມີ ເຈົ້າໜ້າທີ່****ຊ່ວຍເຫຼືອເຫຼ່ານີ້ໃນໃສ່ສາຍຫ້ອຍຄອສີບັວພ້ອມກັບປ້າຍພັດສະຕິກທີ່ລະບຸວ່າພວກເຂົາເຈົ້າເປັນ****ເຈົ້າໜ້າທີ່ເລືອກຕັ້ງ ເຈົ້າໜ້າທີ່****ຊ່ວຍເຫຼືອຈະສືບຕໍ່ເຂົ້າຮັບການຝຶກອົບລົມກ່ຽວກັບການກວດສອບລາຍເຊັນເທິງຊອງຈົດໝາຍສຳລັບສົ່ງກັບຄືນ****ແລະຈະມີແທ່ງກາວໃຫ້ສຳລັບ****ຜູ້ມີສິດລົງຄະແນນສຽງນຳໃຊ້****. ຈະມີຖົງມືແລະນ້ຳຍາທຳຄວາມສະອາດມືໃຫ້ສຳລັບທຸກຄົນ ແລະເຈົ້າໜ້າທີ່****ຊ່ວຍເຫຼືອຈະຕ້ອງໃສ່****ຖົງມືເມື່ອຈັບບັດເລືອກຕັ້ງຫຼືແລກປ່ຽນເອກະສານຂໍ້ມູນ*.
  2. ສະຖານະການທີ່ຫຍຸ້ງຍາກ. ***ການເລືອກຕັ້ງທົ່ວໄປເພື່ອເລືອກປະທານາທິບໍດີແມ່ນມີຄວາມທ້າທາຍແລະຮ້ອນແຮງຕະຫຼອດ****. ໃນລະຫວ່າງການແຜ່ລະບາດນີ້ເຮັດໃຫ້ມີບັນຫາເພີ່ມເຕີມ ແລະມີການໂຕ້ຖຽງກ່ຽວກັບການໃຊ້ໜ້າກາກ*, *ຄວາມປອດໄພໃນການເລືອກຕັ້ງ ແລະສາມາດຄາດໝາຍໄດ້ວ່າຄິວຈະຍາວ ນອກຈາກການສົ່ງຂໍ້ຄວາມໃຫ້****ຜູ້ມີສິດລົງຄະແນນສຽງແລະການຕັ້ງຄວາມຄາດໝາຍ****ວ່າຄິວຈະຍາວໃນວັນເລືອກຕັ້ງແລ້ວ ພວກເຮົາຍັງກຳລັງເຮັດວຽກເພື່ອໃຫ້ຄຳແນະນຳແກ່ເຈົ້າໜ້າທີ່ເລືອກຕັ້ງຂອງພວກເຮົາກ່ຽວກັບການຮັກສາຄວາມປອດໄພແລະການລົດຄວາມຮຸນແຮງຂອງສະຖານະການໃດໆ. ຄາວຕີ້ຊາຄີາເມັນໂຕຈະລວມເອົາຄຳແນະນຳຂອງເລຂາທິການຂອງລັດເຂົ້າໃນຊັ້ນຕອນຕ່າງໆທີ່ຢູ່ໃນ*ປື້ມຄູ່ມື*ສູນເລືອກຕັ້ງກ່ຽວກັບວິທີການການລົດຄວາມຮຸນແຮງຂອງສະຖານະການ* (*ເອກະສານຄັດຕິດ* ***G***)*.*

*ນອກຈາກນັ້ນສຳນັກງານຕຳຫຼວດຂອງຄາວຕີ້ແລະພະແນກຕຳຮວຈຂອງເມືອງ*ຈະໄດ້ຮັບຂໍ້ມູນທີ່ຕັ້ງສູນເລືອກຕັ້ງທຸກແຫ່ງ ເຜື່ອມີເຫດດັງກ່າວເກີດຂຶ້ນ. *ຈະມີການສົ່ງຕຳຫຼວດຫຼືສາລະວັດໄປທີ່ເກີດເຫດຖ້າມີການຂົ່ມຂູ່ຫຼືການໂຕ້ຖຽງກັນທີ່ເຈົ້າໜ້າທີ່ເລືອກຕັ້ງບໍສາມາດຈັດການໄດ້*.

1. ຕູ້ປ່ອນບັດເລືອກຕັ້ງ ແລະການລວບລວມບັດເລືອກຕັ້ງ**.** ຄາວຕີ້ຊາຄຮາເມັນໂຕໄດ້ຕິດຕໍ່ຫາຮ້ານຂາຍເຄື່ອງຫຼາຍປະເພດແລະເຄືອຂ່າຍຮ້ານຄ້າຍ່ອຍເພື່ອຈະເອົາຕູ້ປ່ອນບັດລົງຄະແນນໄປຕັ້ງພາຍໃນຄາວຕີ້. ຮ້ານ Raley’s/Bel-Air ເຫັນດີນຳທີ່ຈະໃຫ້ເອົາຕູ້ປ່ອນບັດເລືອກຕັ້ງຢ່າງເປັນທາງການໄປຕັ້ງແລະທາງ VRE ຈະນຳໃຊ້ຮ້ານນີ້ທຸກສະຖານທີ່ໃນ*ຄາວຕີ້ຊາຄາເມັນໂຕ*. VRE ຈະສືບຕໍ່ເພື່ອເຮັດວຽກກັບຫ້ອງສະມຸດປະຊາຊົນ*ຊາຄາເມັນໂຕ*ເພື່ອເອົາຕູ້ປ່ອນບັດເລືອກຕັ້ງໄປຕັ້ງ ແລະຫ້ອງການຂອງເມືອງເຮົາ. ເປົ້າໝາຍຂອງເຮົາແມ່ນມີຕູ້ປ່ອນບັດເລືອກຕັ້ງເປິດຮັບບັດເລືອກຕັ້ງຢູ່ 58 ບ່ອນເລີ່ມເປີດໃນວັນອາທິດທີ 5 ຕຸລານີ້. ຈະມີຕູ້ປ່ອນບັດເລືອກຕັ້ງເປິດຮັບບັດເລືອກຕັ້ງ 24 ຊົ່ວໂມງຕັ້ງຢູ່ພາຍນອກທີ່ຫ້ອງການ VRE ແລະທີ່ສາລາກາງເມືອງທີ່ Citrus Heights.

ຈະມີການປະກາດເຜີຍແຜ່ທີ່ຕັ້ງທີ່ໄດ້ຮັບການຍືນຍັນໃນເວັບໄຊຂອງ VRE ກາງເດືອນກັນຍາ ແລະຈະຖືກລວມເຂົ້າໃນປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງຄາວຕີ້ ແລະຊຸດເອກະສານສຳລັບ**ຜູ້ມີສິດລົງຄະແນນສຽງ**ທາງຈົດໝາຍ.

ໃນຂະນະທີ່ມີການໂຕ້ຖຽງກັນກ່ຽວກັບບໍລິການໄປສະນີສະຫະລັດນັ້ນ VRE ສືບຕໍ່ພັວພັນກັບຜູ້ຕ່າງໜ້າໄປສະນີທ້ອງຖິ່ນຂອງພວກເຮົາ. ຢ່າງໃດກໍ່ຕາມຄວາມກັງວົນກໍ່ໄດ້ເກີດຂຶ້ນໃນທົ່ວປະເທດແລ້ວກ່ຽວກັບສະຖານະການນີ້ໃນຂະນະທີ່ເດືອນພະຈີກໃກ້ຈະມາເຖິງ. VRE ກຳລັງກະກຽມເພື່ອຮັບມືກັບຈຳນວນບັດເລືອກຕັ້ງທີ່ຈະຖືກປ່ອນເພີ່ມຂຶ້ນໂດຍການແຈກກ່ອງປ່ອນບັດເລືອກຕັ້ງເພື່ມເຕີມໃຫ້ທຸກສະຖານທີ່ເລືອກຕັ້ງທັ້ງໝົດຂອງເຮຳາອີກ. ບັນດາທີມງານຈະສ້າງຕັ້ງປະຕິບັດເພື່ອກວດກາກ່ອງປ່ອນບັດເລືອກຕັ້ງແລະການໄປຮັບບັດເລືອກຕັ້ງຢ່າງເປັນປົກກະຕິຕາມມາດຕະຖານການການໄປຮັບບັດເລືອກຕັ້ງແບບສຸກເສີນ [Emergency Ballot Pick-up standards](https://www.sos.ca.gov/administration/regulations/current-regulations/elections/emergency-vbm-ballot-drop-boxes-and-vbm-drop-locations/).

ພວກເຮົາເຊີນບັນດາພັນທະມິດໃນຊຸມຊົນເພື່ອຊ່ວຍເຫຼືອ VRE ໃນການເກັບລວບລວມບັດເລືອກຕັ້ງ, ໂດຍສະເພາະຖ້າມີຄວາມຈຳເປັນເພີ່ມຂຶ້ນ ແລະ VRE ບໍ່ສາມາດຮັບມືກັບປະລິມານທີ່ເພີ່ມຂຶ້ນໄດ້. ພັນທະມິດໃນຊຸມຊົນຈະໄດ້ຮັບມອບໝາຍອຳນາດໃຫ້ຮັບບັດເລືອກຕັ້ງແທນ VRE, ເຊົ່ນດຽວກັບຕູ້ປ່ອນບັດເລືອກຕັ້ງທີ່ໄດ້ຮັບມອບໝາຍອຳນາດ. ຈະນຳໃຊ້ຮູບແບບແລະຂັ້ນຕອນລະບົບຕ່ອງໂສ້ການດູແລບັດເລືອກຕັ້ງກັບອາສາສະໝັກຂອງຊຸມຊົນເພື່ອຊ່ວຍໃນສະຖານະການການເລືອກຕັ້ງໃດໆ. ການອະນຸມັດການລວບລວມບັດເລືອກຕັ້ງແມ່ນຂ້ນຢູ່ກັບການຕັດສິນໃຈຂອງນາຍທະບຽນຂອງຜູ້ມີສິດລົງຄະແນນສຽງ ແລະຈະຕ້ອງປະຕິບັດຕາມກົດໝາຍແລະຂັ້ນຕອນຂອງເຮົາ.

# ການລົງທະບຽນເພື່ອເລືອກຕັ້ງແລະຫ້ອງການເລືອກຕັ້ງ

* 1. ແຜນການຈັດຕັົ້ງຫ້ອງການ ແລະແຜນການຂ້າເຊື້ອໂລກທົ້ວໄປ. **ຕະຫຼອດເດືອນ**ເມສາແລະເດືອນພຶດສະພາ ທາງ VRE ໄດ້ເຮັດວຽກເພື່ອສ້າງສະພາບແວດລ້ອມການເຮັດວຽກທີ່ປອດໄພທີ່ເລກທີ່ 7000 65th Street. ການຈັດຕັ້ງນີ້ປະກອບມີ:
     + ແຜ່ນພັດສະຕິກປ້ອງກັນທີ່ເຄືອນຍ້າຍໄດ້ທີ່ບ່ອນຄາວເຕີທາງໜ້າໃນຂະນະທີ່ລໍຖ້າການຕີດຕັ້ງແຜ່ນກະຈົກປ້ອງກັນຖາວອນ
     + ແຜ່ນພັດສະຕິກປ້ອງກັນລະຫວ່າງບ່ອນເຮ້ດວຽກມີແນວກັ້ນ, ລວມທັງແຜ່ນປ້ອງກັນປັບຂະໜາດຕາມຄວາມຕ້ອງການສຳລັບສູນໂທລະສັບ
     + ເຄື່ອງໝາຍຂີດຕາມພື້ນບໍລິເວນທີ່ລູກຄ້່າຄວນຈະຍືນເພື່ອໃຫ້ແນ່ໃຈວ່າມີການນຳໃຊ້ໄລຍະຫ່າງທາງສັງຄົມ
     + ທາງເຂົ້າແລະທາອອກທີ່ໄດ້ຮັບການກຳນົດ
     + ແນວກັ້ນທາງເດີນເພື່ອຊ່ວຍຊີ້ນຳການເຂົ້າຄິວຂອງລູກຄ້າ
     + ໜ້າກາກທີ່ຈຳເປັນຕ້ອງໃສ່ທີ່ແມ່ນນະໂຍບາຍສຳລັບພະນັກງານ. ມີຂໍ້ຍົກເວັ້ນແມ່ນສຳລັບພະນັກງານທີ່ເຮັດວຽກຢູ່ທີ່ໂຕະເທົ່ານັ້ນ ແລະຢູ່ຫ່າງຈາກຄົນອືນຫຼາຍກວ່າ 6 ຟຸດ. ພະນັກງານຈະໄດ້ຮັບການຊຸກຍູ້ໃຫ້ຍຸດເຊົາໄປພັກທຸກໆໜຶ່ງຊົ່ວໂມງເພື່ອຮັບເອົາອາກາດບໍລິສຸດ.
     + ປ້າຍລະບຸຈຳນວນຄົນໃຊ້ບໍລິການສູງສຸດໃນແຕ່ລະຫ້ອງ/ພື້ນທີ່ (1 ຄົນຕໍ່ທຸກ 100 ຕາລາງຟຸດ)
     + ປ້າຍລະບຸວ່າມີໜ້າກາກສຳລັບລູກຄ້າ ແລະຈະສືບຕໍ່ແຈກໜ້າກາກໃຫ້ລູກຄ້າທີ່ບໍມີ ໜ້າກາກ.
       1. ສຳລັບລູກຄ້າທີ່ບໍມີໜ້າກາກ ເຂົາເຈົ້າຕ້ອງຢູ່ດ້ານຫຼັງແຜ່ນພັດສະຕິກປ້ອງກັນ ຢູ່ຫ່າງອອກໄປ 6 ຟຸດ ຫຼືໃສ່ແຜ່ນປ້ອງກັນໜ້າ
     + ໂປສເຕີ CDC COVID
     + ນຳໃຊ້ລະບົບບັດຄິວທີ່ມີໃຫ້ຢູ່ລອບບີ້
     + ສະຖານີນ້ຳຍາລ້າງມືທີ່ມີຢູ່ທົ່ວຫ້ອງການ
     + ແຜນການຂ້າເຊື້ອ (ເອກະສານຄັດຕິດ **H**)
       1. ເອກະສານຂໍ້ມູນຄວາມປອດໄພສານເຄມີ ຫຼື MSDS ແມ່ນຈຳເປັນພາຍໄຕ້ມາດຕະຖານການສື່ສານກ່ຽວກັບວັດຖຸອັນຕະລາຍຂອງໂອຊາສະຫະລັດອາເມລິກາ (US OSHA Hazard Communication Standard) ແລະສານເຄມີໃຫມ່ທັງໝົດທີ່ຖືກນຳເຂົ້າມາໃນພະແນກຈະໄດ້ຮັບການປະເມີນແລະບັນທຶກໃສ່ໃນ MSDS.

ນອກຈາກນັ້ນພະນັກງານຈະໄດ້ຮັບການຊຸກຍູ້ໃຫ້ຢູ່ເຮືອນຖ້າພວກເຂົາຮູ້ສຶກບໍ່ສະບາຍ. ຂັ້ນຕອນການກວດກາອຸນຫະພູມກຳລັງໄດ້ຮັບການປະເມີນຢູ່ໃນຂະນະນີ້. ນາຍທະບຽນຂອງຜູ້ມີສີດລົງຄະແນນສຽງກຳລັງເຮັດວຽກກັບຜູ້ອຳນວຍການຫ້ອງການສາທາລະນະສຸກຂອງ*ຄາວຕີ້ຊາຄີາເມັນໂຕ*ຢ່າງຈິງຈັງສຳລັບກິດຈະກຳທຸກຢ່າງທີ່ກ່ຽວຂ້ອງກັບການເລືອກຕັ້ງ.

* 1. ການນັບບັດເລືອກຕັ້ງ. ບັດນີ້ສາມາດເລີ່ມຕົ້ນນັບບັດເລືອກຕັ້ງໄດ້ 29 ວັນກ່ອນວັນເລືອກຕັ້ງ, VRE ຈະປະເມີນປະລິມານການໄດ້ຮັບບັດເລືອກຕັ້ງເພື່ອກຳນົດເວລາທີ່ເໝາະສົມໃນການເລີ່ມຕົ້ນນັບບັດເລືອກຕັ້ງທີ່ໄດ້ຮັບຄືນມາ. ເອກະສານຄັດຕິດ **I** ສະແດງໃຫ້ເຫັນແຜນຜັງສຳລັບການນັບດຳເນີນການຕໍ່ໄປຢ່າງປອດໄພ. ຈະມີການກວດກາຈຳນວນຄົນໃຊ້ບໍລິການສູງສຸດແລະບັງຄັບໃຊ້ກົດຕະຫຼອດເວລາ, ລວມເຖິງຫ້ອງນັບບັດເລືອກຕັ້ງ. ກຳລັງມີການກວດກາຄືນກ່ຽວກັບທາງເລືອກໃນການກວດກາການຖ່າຍທອດສົດແລະສະເໝືອນຈິງຂອງກິດຈະກຳການເລືອກຕັ້ງ. ຈະມີແຜ່ນພັດສະຕິກປ້ອງກັນທີ່ຍົກຍ້າຍໄດ້ໃຫ້ ພ້ອມກັບ PPE ສຳລັບລູກຄ້າແລະພະນັກງານທຸກຄົນ. ກິດຈະກຳການຫາສຽງກຳລັງຢູ່ພາຍໄຕ້ການພິຈາລະນາ.
  2. ຜູ້ສັງເກດການ/ສື່ມວນຊົນ.ທີ່ສູນເລືອກຕັ້ງທັງໝົດ, ຜູ້ສັງເກດການແລະສື່ມວນຊົນຕ້ອງໃສ່ໜ້າກາກຕະຫຼອດເວລາ. ທີ່ VRE ຜູ້ສັງເກດການທີ່ວາງແຜນຈະຢູ່ບໍລິເວນໃດເກີນກວ່າ 15 ນາທີຕ້ອງໃສ່ໜ້າກາກ**ແລະ**ແຜ່ນປ້ອງກັນໜ້າ. ຈະມີການບັງຄັບໃຊ້ການຮັກສາໄລຍະຫ່າງທາງສັງຄົມ. ປະຈຸບັນ VRE ກຳລັງປະເມີນວິທີຕ່າງໆເພື່ອໃຫ້ແນ່ໃຈວ່າມີການຮັກສາໄລຍະຫ່າງທາງສັງຄົມໃນຂະນະທີ່ຍັງຮັກສາຄວາມໂປ່ງໃສໄດ້ ເຊົ່ນການທ່ອງທ່ຽວມະເໝືອນຈິງ, ການຖ່າຍທອດສົດການນັບແລະການລວບລວມບັດເລືອກຕັ້ງທີ່ສົ່ງຄືນມາໃນຄືນວັນເລືອກຕັ້ງ ແລະຂັ້ນຕອນການສາຍຮູບເງົາຂັ້ນຕອນເທິງຝາຫຼືທາງໜ້າຈໍໃຫຍ່ ນອກຈາກນັ້ນຜູ້ສັງເກດການແລະສື່ມວນຊົນຈະຕ້ອງມາຕາມນັດໝາຍທີ່ເຮັດລ່ວງໜ້າ, ບໍ່ອະນຸຍາດໃຫ້ເຂົ້າມາໂດຍບໍ່ໄດ້ນັດໝາຍ. ຈະມີການກຳນົດບໍລິເວນຕະຫຼອດທົ່ວຫ້ອງການບ່ອນທີ່ຜູ້ສັງເກດການ/ສື່ມວນຊົນຈະຖືກຂໍຮ້ອງໃຫ້ຍືນ.

# ການເຜີຍແຜ່ຂໍ້ມູນແລະການສົ່ງຊໍ້ຄວາມ

## ການເລືອກຕັ້ງທາງໄປສະນີ: ຊຸດເອກະສານເລືອກຕັ້ງທາງໄປສະນີຈະລວມມີ:

* + - ບັດເລືອກຕັ້ງຢ່າງເປັນທາງການຂອງ**ຜູ້ມີສິດລົງຄະແນນສຽງ**
    - ຊອງຈົດໝາຍສ່ງຄືນສີບັວ
    - ໃບແຊກສະຕິກເກີ “ຂ້ອຍເລືອກຕັ້ງແລ້ວ”
    - ໃບແຊກເລືອກຕັ້ງຢ່າງປອດໄພ (ໃໝ່)ເອກະສານຄັດຕິດ **J**

**ຈະສະໜັບສະໜູນໃຫ້ຜູ້ມີສິດລົງຄະແນນສຽງ**ສົ່ງບັດເລືອກຕັ້ງຄືນລ່ວງໜ້າທາງໄປສະນີ ຫຼືໂດຍການປ່ອນບັດທີ່ຕູ້ປ່ອນບັດເລືອກຕັ້ງກໍ່ໄດ້. ທາງ VRE ຈະສືບຕໍ່ກວດກາສະຖານະການກັບຫ້ອງການບໍລິການໄປສະນີສະຫະລັດອາເມລິກາ. ຊໍ້ມູນຂ່າວສານທີ່ບໍ່ຖືກຕ້ອງກ່ຽວກັບ**ລົງຄະແນນສຽງ**ທາງໄປສະນີ ແລະການກວດສອບແລະການດຸ່ມດ່ຽງອຳນາດທີ່ມີຢູ່ໃນການ**ລົງຄະແນນສຽງ**ທາງໄປສະນີຈະສືບຕໍ່ເປັນຫົວຂໍ້ສົນທະນາດ້ວຍຄວາມພະຍາຍາມທີ່ທາງ VRE ຈະ ເຜີຍແຜ່ຄວາມຮູ້ໃຫ້ກັບປະຊາຊົນ.

* 1. **ການລົງຄະແນນສຽງທາງໄປສະນີທີ່ສາມາດເຂົ້າເຖິງໄດ້** (AVBM). **ທາງເລືອກນີ້**ຈະມີໃຫ້ສຳລັບ**ຜູ້ມີສິດລົງຄະແນນສຽງທຸກຄົນ** ເລີ່ມຕົ້ນ 29 ວັນກ່ອນວັນເລືອກຕັ້ງ. ຈະບໍ່ມີການລົນນະລົງຢ່າງແຂງຂັນຫຼືການເຜີຍແຜ່ຄວາມຮູ້ກັບປະຊາຊົນກ່ຽວກັບເລື່ອງນີ້ ແຕ່ພະນັກງານຈະໃຫ້ທາງເລືອກນີ້ກັບ**ຜູ້ມີສິດລົງຄະແນນສຽງທາງໂທລະສັບຫຼືທາງອີເມວ ເຖິງແມ້ວ່າພວກເຂົາເຈົ້າຈະບໍ່ແມ່ນທະຫານ**/ຢູ່ຕ່າງປະເທດ ຫຼືມີຄວາມພິການ. VRE ວາງແຜນທີ່ຈະນຳໃຊ້ທາງເລືອກນີ້ໃນຂະນະທີ່ການເລືອກຕັ້ງໃກ້ເຂົ້າມາແລ້ວ, ຫຼັງຈາກວັນທີ 27 ຕຸລາເມື່ອມັນຊ້າເກີນໄປທີ່ຈະສົ່ງບັດເລືອກຕັ້ງທາງໄປສະນີໃຫ້**ຜູ້ມີສິດລົງຄະແນນສຽງ**. ສະຖານະການຂອງໄປສະນີສະຫະລັດອາເມລິກາອາດຈະປ່ຽນແປລຂໍ້ຄວາມກ່ຽວກັບເລື່ອງນີ້.

ມີການເພີ່ມເຕີມຖ້ອຍຄຳໃນລະບົບ AVBM ທີ່**ຜູ້ມີສິດລົງຄະແນນສຽງ**ສາມາດເລືອກເອົາໂຄວິດ -19 ເປັນຕົວເລືອກກ່ຽວກັບເຫດຜົນທີ່ພວກເຂົານຳໃຊ້ລະບົບດັ່ງກ່າວ. ກະລຸນາເບິ່ງທີ່ເວັບໄຊ [demo site](https://sites.omniballot.us/06067/demo/app/home?pid=2) ສຳລັບຖ້ອຍຄຳທີ່ແນ່ນອນ.

* 1. ລະບຽບຂັ້ນຕອນຂອງສູນເລືອກຕັ້ງ. **ຈະມີການສົ່ງແຈ້ງການ**ຕ່າງໆທາງໄປສະນີໃຫ້ກັບ**ຜູ້ມີສິດລົງຄະແນນສຽງທຸກຄົນ ແລະລົງແຈ້ງການໃນເວັບໄຊຂອງ** VRE ເພື່ອແຈ້ງການໃຫ້**ຜູ້ມີສິດລົງຄະແນນສຽງຊາບກ່ຽວກັບຄວາມຄາດໝາຍ**ໃນການລົງຄະແນນສຽງດ້ວຍຕົນເອງ. **ຜູ້ມີສິດລົງຄະແນນສຽງຈະໄດ້ຮັບການຂຸກຍູ້**ໃຫ້:
     + ໃສ່ອຸປະກອນປິດໜ້າທີ່ສະອາດ
     + ເອົາເກີບທີ່ໃສ່ສະບາຍສຳລັບໃສ່ຂະນະລໍຖ້າ
     + ເອົາປື້ມຄູ່ມືຂໍ້ມູນສຳລັບຜູ້ມີສິດລົງຄະແນນສຽງຂອງຄາວຕີ້ເພື່ອຊ່ວຍໃນການສື່ສານໃນເວລາເຊັກອິນແລະກາໝາຍບັດເລືອກຕັ້ງຕົວຢ່າງເພື່ອຈຳກັດເວລາທີ່ຈະໃຊ້ໃນ ບໍລິເວນເລືອກຕັ້ງ
     + ແຈ້ງໃຫ້ພະນັກງານສູນເລືອກຕັ້ງຊາບຖ້າທ່ານມີຄວາມພິການແລະຕ້ອງການຄວາມຊ່ວຍເຫຼືອເພີ່ມເຕີມ

ທາງ VRE ກຳລັງເຮັດວຽກກັບທີມບານບ່ວງຊາຄຮາເມັນໂຕຄິງ ແລະພັນທະມິດຊຸມຂົນອື່ນໆເພື່ອເນັ້ນໜັກເຖິງຄວາມສຳຄັນໃນການລົງຄະແນນສຽງລ່ວງໜ້າແລະການຫຼີກລ້ຽງການລໍຄິວໃນວັນເລືອກຕັ້ງ. ຄາດວ່າຈະມີຄິວຍາວເພາະວ່າມີການໃຊ້ໄລຍະຫ່າງທາງສັງຄົມທີ່ກຳນົດແລະການຈຳກັດຈຳນວນ**ຜູ້ມີສິດລົງຄະແນນສຽງໃນ**ບໍລິເວນເລືອກຕັ້ງ.

* 1. ຄວາມພະຍາຍາມໃນການ**ເຜີຍແຜ່ຄວາມຮູ້ໃຫ້ກັບປະຊາຊົນ**. **ໃນຂະນະທີ່ຫຼາຍເຫດການຕ້ອງຖີກຍົກເລີກຍ້ອນສະຖານະການໂຄວິດ** -19 ເຊົ່ນວ່າການທົດລອງເລືອກຕັ້ງໃນໂຮງຮຽນ ມັດທະຍົມຕອນປາຍຂອງພວກເຮົາ, ທາງທີມເຜີຍແຜ່ຄວາມຮູ້ໃຫ້ກັບປະຊາຊົນຂອງ VRE ຍັງສືບຕໍ່ຊອກຫາວິທີທີ່ສ້າງສັນໃນການກະຈາຍຊໍ້ຄວາມກ່ຽວກັບການເລືອກຕັ້ງໄປທົ່ວຊຸມຊົນ. ຄວາມພະຍາຍາມຕ່າງໆລວມເຖິງ:
     + ການແຈກຍາຍເອກະສານໃຫ້ກັບຮ້ານຂາຍເຄື່ອງຍ່ອຍ ລວມເຖິງຮ້ານຂາຍເຄື່ອງໃຫ້ຄົນກຸ່ມຊົນເຜ່າໃນພື້ນທີ່ທີ່ການເລືອກຕັ້ງຕ່ຳຕາມປະວັດທີ່ພວກເຮົາມີ
     + ການແຈກຍາຍເອກະສານໃຫ້ກັບສະຖານທີ່ແຈກຍາຍອາຫານ ແລະສະຖານທີ່ທົດສອບໂລກໂຄວີດ
     + ການແຈກຍາຍເອກະສານໃຫ້ກັບໂຮງຮຽນ
     + ການແຈກຍາຍເອກະສານໃຫ້ກັບອົງກອນຕ່າງໆ ທີ່ຍັງໃຫ້ບໍລິການກັບລູກຄ້າ
     + ການຊອກຫາງານອີເວັນຊຸມຊົນສະເໝືອນຈິງບ່ອນທີ່ພວກເຮົາສາມາດເວົ້າກ່ຽວກັບການເລືອກຕັ້ງທີ່ຈະມາເຖີງ ແມ່ນວ່າຈະມີເວລາສອງນາທີກໍ່ຕາມ
     + ການສະເໜີຂ່າວສານເລື່ອງລາວສຳລັບໜັງສືພິມທ້ອງຖິ່ນແລະຈົດໝາຍຂ່າວອອນລາຍ
     + ການປະຊຸມຜ່ານເວັບແລະການແຈກຍາຍເອກະສານໃຫ້ກັບຄຸກ, ໂຮງໝໍ, ສະຖານບໍລິການດູແລ ແລະສະຖານບໍລິການລູກຄ້າທີ່ຕ້ອງການການຊ່ວຍເຫຼືອດູແລ
     + ການປະສານງານການເຜີຍແຜ່ຮ່ວມກັນຂອງຄາວຕີ້ລະຫວ່າງບັນດາສື່ມວນຊົນຮ່ວມຂອງເຮົາກັບຄາວຕີ້ເອລໂດຮາໂດ, ເນວາດາ, ເພລເຊີ, ຊານໂຮຄິນ, ສະຕານິເລາ, ຊັດເຕີ, ໂຍໂລ ແລະຍູບາ. ກຳລັງມີການວາງແຜນເຜີຍແຜ່ຂໍ້ຄວາມທາງວິທະຍຸ 30 ວິນາທີ, ໂຄສະນາດິຈິຕອນ ແລະກິດຈະກຳສະເໜີຂ່າວຂອງສື່ສຳລັບເດືອນກັນຍາແລະເດືອນຕຸລາ. ກິດຈະກຳ “ເລີ່ມຕົ້ນ” ຈະຖືກຈັດຂຶ້ນໃນວັນທີ 17 ກັນຍາທີ່ຫ້ອງການໄປສະນີເວສຊາຕຮາເມັນໂຕ. ລາຍລະອຽດຕ່າງໆຈະມີໃຫ້ໃນຕໍ່ໜ້າ.
     + ຊາຕຮາເມັນໂຕຈະສືນຕໍ່ນຳໃຊ້ພັນທະມິດສື່ມວນຊົນດຽວກັນທີ່ມີລາຍຊື່ຢູ່ໃນເອກະສານຊ້ອນທ້າຍ [Appendix C](https://elections.saccounty.net/Documents/EAP%20-%202019/Appendix%20C--Media%20Partners%20Draft.pdf) ຂອງແຜນຈິດການບໍລິຫານການເລືອກຕັ້ງເດີມ, ພ້ອມດ້ວຍການຮ່ວມມືກັບສະພາການຄ້າສະລາວິກ (Slavic Chamber of Commerce) ເພື່ອຊ່ວຍໃນການແຈກຍາຍເອກະສານສົ່ງພິມ, ການແລກປ່ຽນຂໍ້ມູນໃນສື່ສັງຄົມ ແລະການສ້າງພັນທະມິດກັບຊຸມຊົນແລະຜູ້ນຳທາງຄວາມເຊື່ອສັດທາ.
     + ທີມບານບ່ວງຊາຄຮາເມັນໂຕຄິງ (Sacramento Kings) ຈະເຮັດໂຄສະນາກັບການຄົມມະນາຄົມສ່ວນພູມິພາກ (Regional Transit) ແລະສະເໜີໃຫ້ຂີ່ລົດໂດຍບໍ່ເສຍຄ່າໃນວັນເລືອກຕັ້ງ

## ເຄື່ອງມືແລະຂໍ້ມູນຕ່າງໆ:

* + - [Voter Registration & Elections November General Toolkit](https://elections.saccounty.net/VoteCenters/Pages/Vote-Center-Resources.aspx)[Voting by Mail in Sacramento County](https://www.youtube.com/watch?v=1KY7YbdZozA&feature=youtu.be)

## ເອກະສານຄັດຕິດ A – ຕົວຢ່າງປ້າຍ CVIG



## ເອກະສານຄັດຕິດ B – ຕົວຢ່າງແຜນຜັງ**ສູນເລືອກຕັ້ງ**



## ເອກະສານຄັດຕິດ C – ຂັ້ນຕອນການຂ້າເຊື້ອ**ສູນເລືອກຕັ້ງ**





## ເອກະສານຄັດຕິດ D – ຕັວຢ່າງປ້າຍ**ສູນເລືອກຕັ້ງ** (ຍັງບໍ່ແນ່ນອນ)







## ເອກະສານຄັດຕິດ E – ແຜນຜັງການອົບລົມເຈັ້າໜ້່າທີ່ເລືອກຕັ້ງ



## Documents provided to Election Officers for COVID safetyDocuments provided to Election Officers for COVID safetyDocuments provided to Election Officers for COVID safetyເອກະສານຄັດຕິດ **F –** ຕັວຢ່າງການອົບລົມກ່ຽວກັບໂຄວິດ

## ເອກະສານຄັດຕິດ G – ຄຳແນະນຳໃນການລົດຄວາມຂັດແຍ້ງ



## ເອກະສານຄັດຕິດ H – ແຜນການຂ້າເຊີຶອຂອງ VRE



## ເອກະສານຄັດຕິດ I – ແຜນຜັງຂັ້ນຕອນການນັບບັດເລືອກຕັ້ງ

